N á v r h 

	Na základe uznesenia vlády SR
	č. ..... zo dňa ............ 2005

Vláda Slovenskej republiky

v y d á v a

podľa § 28 ods. 9 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“) na návrh Fondu národného majetku Slovenskej republiky

r o z h o d n u t i e  č.  .........

o naložení s časťou majetkovej účasti Fondu národného majetku Slovenskej republiky na podnikaní spoločnosti:

Obchodné meno:	Slovenské elektrárne, a.s.
Sídlo:			Hraničná 12
Bratislava 
PSČ	:		827 36
IČO	:		35 829 052

Rozhodnutie sa vzťahuje na naloženie s časťou majetkovej účasti Fondu národného majetku Slovenskej republiky na podnikaní spoločnosti Slovenské elektrárne, a.s. so sídlom v Bratislave, vo výške 66 % podielu na základnom imaní tejto spoločnosti, ktorý  predstavuje 25 237 kusov akcií s nominálnou hodnotou každej akcie vo výške 1 000 000 Sk a 610 kusov akcií s nominálnou hodnotou každej akcie vo výške 1 000 Sk.

Rozhodnutie sa vydáva v súlade s prijatými uzneseniami vlády SR a orgánov Fondu národného majetku SR, predovšetkým:
-	uznesenie vlády SR  č. 109/2004, ktoré bolo prijaté k návrhu postupu privatizácie Slovenských elektrární v etape konečných ponúk,
-	uznesenie vlády Slovenskej republiky  o návrhu zmeny uznesenia vlády SR č. 700/2002, ktorým vláda súhlasila so zmenou výšky majetkového podielu na základnom imaní zo 49 % na 66 % podielu na základnom imaní, 
-	uznesenie vlády SR č. 943/2004 k návrhu výberu Preferovaného strategického investora pre privatizáciu Slovenských elektrární a.s., ktorým vláda schválila výber Preferovaného strategického investora, 
-	uznesenie vlády SR č. 1174/2004, ktorým vláda schválila konečnú podobu Zmluvných dokumentov súvisiacich s privatizáciou SE, a.s..  

-	uznesenia výkonného výboru Fondu národného majetku číslo 2/10/05 a Prezídia Fondu národného majetku o naložení s časťou majetkovej účasti 

1.	Spôsob naloženia s majetkovou účasťou: 

	Predaj časti majetkovej účasti Fondu národného majetku Slovenskej republiky na   podnikaní inej právnickej osoby:
   	-  predaj 66 % podielu na základnom imaní spoločnosti.

2. 	Spôsob výberu nadobúdateľa:

Nadobúdateľ bol vybraný na základe výberového  konania. Výber nadobúdateľa sa uskutočnil na základe vyhodnotenia záväzných ponúk záujemcov o kúpu, na základe odporúčania privatizačného poradcu, na základe celkových výsledkov hodnotenia ponúk a na základe odporúčania Výberovej komisie ministrovi hospodárstva SR. 

3.		Nadobúdateľ:   

    	Obchodné meno:      ENEL - SpA
    	Sídlo:         ROMA (RM) VIALE REGINA MARGHERITA, 137 CAP 00198 
	                      Talianska republika

		Daňové identifikačné číslo a registračné číslo: 00811720580
		Obchodný register  Rím, Talianska republika
    	Dátum registrácie: 19.2.1996
  	Zapísaný v BEŽNOM oddieli dňa 19.2.1996 pod hospodárskym a administratívnym indexovým číslom: 756032 dňa 24.7.1992

4.	Základné imanie predávanej spoločnosti Slovenské elektrárne, a.s. k 8.12.2004 je:     	38 238 803 000 Sk,

5.		Celková nominálna hodnota 66 % podielu na základnom imaní spoločnosti, určeného na priamy predaj, ku dňu 8.12.2004 je: 25 237 610 000 Sk, čo predstavuje:	25 237 kusov akcií s nominálnou hodnotou jednej akcie 1 000 000 Sk a 610 kusov akcií s nominálnou hodnotou jednej akcie 1 000 Sk.

6.  	Kúpna cena:                                                                                                 
       	840 000 000 Euro (slovom: osemstoštyridsať miliónov Euro)
	 
  	Kúpna cena podlieha úprave kúpnej ceny. Mechanizmus úpravy kúpnej ceny je podrobne upravený v prílohe J, Návrhu Zmluvy o kúpe akcií týkajúcej sa predaja a kúpy 66 % podielu na základnom imaní Slovenských elektrární, a.s., v znení schválenom vládou SR 08.12.2004 uznesením č. 1174 (ďalej len „Zmluva o kúpe akcií“). 

7.	Platobné podmienky a ich zabezpečenie:

7.1. 		Kúpnu cenu uhradí nadobúdateľ Fondu národného majetku SR takto:
	      
a)	do 5 pracovných dní odo dňa podpísania Zmluvy o kúpe akcií prevedie kupujúci,  v súlade so Zmluvou o viazanom účte, na tento účet sumu zodpovedajúcu výške 20 % kúpnej ceny a

b)	v súlade s ustanovením článku 4. 1. 18, 4. 1. 2 a 4. 1. 3 a článku 5 Zmluvy o kúpe akcií a s podmienkami ustanovenými v Zmluve o viazanom účte prevedie na tento účet kupujúci zostávajúcich 80 % kúpnej ceny.  

7.2.	V prípade ukončenia, alebo v prípade, že niektorá strana odstúpi od Zmluvy o kúpe akcií, v súlade s ustanovením v článku 14 Zmluvy o kúpe akcií, bude viazaná suma vrátená kupujúcemu do 10 pracovných dní od ukončenia alebo odstúpenia bez akéhokoľvek odpočítania, vyrovnania alebo zrážky akéhokoľvek druhu z viazanej sumy.   

7.3.		Platobné podmienky sú podrobne upravené v Zmluve o kúpe akcií a v Zmluve o viazanom účte. Pôvod finančných prostriedkov a zdroj finančných prostriedkov, ktoré chce kupujúci použiť na nadobudnutie predávaných akcií preukázal spôsobom, ktorý je  v súlade so zákonom č. 221/1994 Z. z. o preukazovaní pôvodu finančných prostriedkov pri privatizácii. 

8.		Ďalšie podmienky predaja:

8.1. Uzatvorenie predaja je viazané na splnenie odkladacích podmienok, ktoré okrem iného zahŕňajú: 

a)	získanie potrebného súhlasu Európskej komisie podľa Nariadenia 139/2004/EK o kontrole zlučovania (Protimonopolného úradu Slovenskej republiky  alebo talianskeho protimonopolného úradu, ak je tak uvedené v článku 9 tohto nariadenia), 
b)	poskytnutie súhlasu veriteľov s predajom akcií, v súlade s požiadavkami uvedenými v platnej úverovej dokumentácii,

c)	vyčlenenie Vodnej elektrárne Gabčíkovo (VEG) z majetku SE, a. s., jej prevedenie na Vodohospodársku výstavbu Bratislava, š.p. a zabezpečenie ďalšieho prevádzkovania VEG v súlade s princípmi a podmienkami stanovenými v  Zmluve o kúpe akcií, v prílohe O,
d)	vyčlenenie Jadrovej elektrárne A1 z majetku SE, a. s. a jej prevedenie na spoločnosť v 100%-nom vlastníctve štátu, v súlade s princípmi a podmienkami stanovenými v  Zmluve o kúpe akcií v prílohe R,
e)	vyčlenenie závodu na vyraďovanie jadrovo-energetických zariadení (VYZ) z majetku SE, a. s. a jeho prevedenie na spoločnosť v 100%-nom vlastníctve štátu v súlade s princípmi a podmienkami stanovenými v Zmluve o kúpe akcií v prílohe R,
f)	dohodu kupujúceho a predávajúceho na počiatočných strategických plánoch spoločnosti SE, a. s.,
g)	zaplatenie zostávajúcej časti kúpnej ceny (80%) v súlade s príslušnými ustanoveniami Zmluvy o kúpe akcií na viazaný účet v súlade so Zmluvou o viazanom účte do 5 pracovných dní po splnení odkladacích podmienok uvedených v článku 7 a v článku 8 Zmluvy o kúpe akcií. 

8.2.	Všetky záruky a odškodnenia predávajúceho a kupujúceho sú upravené v príslušných ustanoveniach  Zmluvy o kúpe akcií, ktorá bola schválená  vládou SR 8. decembra 2004 uznesením č. 1174.  

8.3.	Všetky ďalšie podmienky predaja sú uvedené v Zmluvných dokumentoch súvisiacich s privatizáciou Slovenských elektrární, a.s. schválených vládou SR 8. decembra 2004 uznesením č. 1174, a to  v Zmluve o kúpe akcií, Akcionárskej zmluve, Zmluve o viazanom účte, Konzultačnej zmluve a Liste  priznania.  

Poučenie:

Toto rozhodnutie nie je rozhodnutím vydaným v správnom konaní. Nepodlieha preskúmaniu súdom a nie je možné voči nemu podať opravný prostriedok.

                                                                                  Mikuláš  D z u r i n d a 
                                                                                          predseda vlády

Na vedomie:   Fond národného majetku Slovenskej republiky
	            Ministerstvo hospodárstva Slovenskej republiky